360 
TÁRSULATI ÜGYEK. 
maguk 18 ívet- foglalnak el, máris túl járunk az előirányzaton, mely nem terjed 
többre mint 26—30 ívre, holott az említett 10 füzet terjedelme már közel 34 ívre 
rúg. — Azt a kérdést veti fel ennélfogva, hogy kiadassanak-e még az őszre a már 
beérkezett kéziratok vagy sem ? 
Zsigmondi alelnök úr ajánlatára és ama kijelentésére, hogy a jövő évvel 
úgyis kedvezőbb viszonyok várnak a társulatra, a választmány belenyugszik, hogy 
az Őszre még egy mérsékelt terjedelmű füzet adassák ki, még ha azt koczkáztatnók 
is, hogy az idei deficitet a jövő évi készletből kellend fedeznünk. 
X. A választmány az elnök urak ajánlatára elhatározza, hogy a május 27-ikére 
kitűzött szakülés szeptember közepe táján tartassák meg, midőn a bányászati, kohá¬ 
szati és földtani kongressus Budapesten fog ülésezni, a melyhez harmadik szakosz¬ 
tályúi társulatunk is csatlakozott. 
XI. Minthogy a megelőző határozat értelmében a jelen ülésszakban ez volt a 
választmánynak utolsó rendes ülése — a függőben levő ügyeknek, a kinevezett 
bizottságokkal leendő elintézésére, valamint az időközben netalán fölmerülő új 
teendőknek belátása szerinti intézésére a választmány az elnökségnek megadja a 
felhatalmazást. 
A MAGYARHONI FÖLDTANI TÁRSULAT ALAPSZABÁLYAI.* 
I. Czélja. 
1. §. A magyar Földtani Társulat tudományos egylet, melynek czélja: 
a földtan mivelése és a földtani ismereteknek az országban való terjesztése. 
2. §. Ezen czel biztosabb elérhetése végett jogában áll a magy. Föld¬ 
tani Társulatnak más hasonnemü tudományos társulatokkal szoros össze- 
köttetesbe lépni, mely viszonyok külön egyezmények által fognak szabá¬ 
lyoztatok 
II. Eszközök. 
3. §. A jelentékenyebb eszközök : 1. Szakgyülések tartása. 2. Földtani 
Közlöny kiadása. 3. Föld- és őslénytani tárgyak gyűjtésé. 4. Egyes vidékek 
földtani átkutatása. 5. Fiók-egyletek létesítése. 
III. Tagok. 
4. §. A Társulat tagjai: a) tiszteletiek, b) pártolók, c) alapítók, d) ren¬ 
desek, e) levelezők, mindnyájokat a Társulat oklevéllel látja el, melyekért 
a rendes tag egyszer mindenkorra 2 forintot fizet. 
5. §. Tiszteleti tagokul oly jeles egyéneket választ a Társulat, kik a 
* Alapszabályaink külön kiadása a jelen év elején elfogyott s ennélíogva nehány 
tagtársunk okleveléhez már nem mellékelhettük. Minthogy új kiadásról mindenesetre 
kellett gondoskodnunk, a készen álló szöveget czélszerűnek tartottuk a Közlönybe is 
fölvenni, a hol tagtársaink kényelmesen megtalálhatják. 
